ከሁለት ሰዐታት በኋላ የታገደው ኢንተርኔት ግንኙነት ተመልሶ ቀጠለ፡፡ ምሥጢራዊው ክስተት በመንግሥት የዜና እወጃ ተድበስብሶ አለፈ፡፡ ከመንግሥት በኩል የተሰጠው ማስተባበያ የልዩ ፖሊስ አባላቱ በአስተዳደር እና የደሞዝ ቅሬታዎች ጉዳይ ጠቅላይ ሚኒስትሩን ለማነጋገር ፈልገው እንደሔዱ ብቻ ነው፡፡ ነገር ግን ጉዳዩ የዚህን ያህል ቀላል እንዳልሆነ ማንም የዕለቱን ግርግር ያስተዋለ ሰው አይጠፋውም፡፡ በተጨማሪም፣ የሠራዊት አባላት እንዲህ ዓይነት ሰልፎችን ያውም መሣሪያ ታጥቀው እንዲያደርጉ በሕግ አይፈቀድላቸውም፡፡ ስለሆነም፣ የማስተባበያ ዜናው “የመንግሥቱ ሠራዊት አባላት ጠቅላይ ሚኒስትሩን ለማነጋገር አስገደዱ” ቢባል ተአማኒነት ይኖረው ነበር፡፡
